कद इंडस्ट्री के मालिक सहित चारों आरोपी फरार
पटियाला। शहरके ज्वैलर्स द्वारा धोखाधड़ी का मामला अभी ठंडा भी नहीं हुआ था कि अब इंडस्ट्रियलिस्ट के खिलाफ भी त्रिपड़ी थाना में फ्रॉड का केस दर्ज हुआ है।
सरहिंद रोड स्थित इंडस्ट्रियल एरिया स्थित कद इंडस्ट्री के मालिक राकेश कद सहित चार लोगों के खिलाफ उनके ही बिजनेस पार्टनर इंद्रपाल सिंह सैणी ने मुकदमा नंबर 379 दर्ज करवाया है। आरोपी राकेश कद पुत्र राम लाल निवासी यादविंदरा कालोनी, सतीश गर्ग पुत्र प्रेम पाल गर्ग निवासी यादविंदरा कालोनी, रजनीश सिंह पुत्र स्वरनजीत सिंह निवासी रणबीर मार्ग दीवान चंद उप्पल पुत्र रामजी दास निवासी अरौड़ियां वाला मोहल्ला पर मामला दर्ज किया है। जांच अधिकारी एएसआई दर्शन सिंह ने पुष्टि करते हुए कहा कि आरोपियों को गिरफ्तार करने के लिए लगातार छापेमारी चल रही है, लेकिन अभी आरोपी घर से फरार हैं।
शिकायतकर्ता एडवोकेट इंद्रपाल सिंह सैणी के अनुसार आरोपियों के पिता सैणी के पिता ने मिलकर लोअर माल रोड पर साल 1954 में हिंदसंज प्राइवेट लिमिटेड कंपनी खोली थी। इन पाटर्नरों की मौत के बाद नियमों के अनुसार 1999 में आरोपी सैणी कंपनी के मालिक बन गए। आरोपी उप्पल कंपनी में बतौर मैनेजर लगा हुआ था, जिसने अन्य आरोपियों के साथ मिलकर कुल 6 करोड़ रुपए का चूना लगाते हुए सभी प्राॅपर्टी गैरकानूनी तरीके से बेच दी।
bho_Deva hin_Deva hin_Deva hin_Deva